**Adaugă**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adaugă la ploaia rece,deasă,

Un pom și-o îngrijită casă,

Adaugă la fulgii mari de nea

O sanie și-un cal pe cap c-o stea...

Adaugă la razele de soare

O adiere- n mantie de boare,

Adaugă la arșița din vară

Izvorul ce din munte se coboară...

Adaugă în anii de pe frunte

Acele mici și șterse amănunte

Din fiecare zi ce o străbați;

Adaugă în inimă curați

Părinți, bunici, frați, unchi, mătuși și veri

Și greu nu îți va fi cărând poveri!